

Budapest Főváros XX. kerület

PesterzsébetI POLGÁRMESTERI HIVATAL

**VÁROSGAZDÁLKODÁSI OSZTÁLY**

1201 Budapest, Kossuth Lajos tér 1.

Tel.: 283-0646

www.pesterzsebet.hu

## Tárgy: Javaslat a Gazdasági Bizottság által 2019. február 12-én tárgyalt, „Javaslat a következő választási ciklusban felálló Képviselő-testületnek átadandó lakásgazdálkodási koncepció és helyiséggazdálkodási koncepció tervezetének kidolgozására” című előterjesztés felülvizsgálatár és a 2020-2024. közötti koncepció kidolgozására

**Tisztelt Gazdasági bizottság!**

A T. Képviselő-testület a 2018. év II. félévi munkatervének elfogadásakor úgy döntött, hogy 2018. októberi ülésének napirendjére tűzi a „Javaslat Lakásgazdálkodási Koncepció megalkotására” tárgyú előterjesztést. A döntés végrehajtásaként a Városgazdálkodási Osztály a javaslatot előkészítette, az elfogadásra javasolt Lakásgazdálkodási Koncepciót – mely a 2019-2024-es időszakra vonatkozóan fogalmazott meg javaslatokat, elképzeléseket. A T. Bizottság, valamint a Szociális Bizottság javaslatára a Képviselő-testület a koncepciót beszámolóként fogadta el 243/2018. (X.11.) Ök. sz. határozatával.

2019. februári ülésén a T. Bizottság tárgyalta a „Javaslat a következő választási ciklusban felálló Képviselő-testületnek átadandó lakásgazdálkodási koncepció és helyiséggazdálkodási koncepció tervezetének kidolgozására” tárgyú előterjesztést, melyet Gémesi Emese képviselő asszony készített elő. A javaslat tárgyalásakor a T. Bizottság 43/2019. (II.12.) GB sz. határozatával felkérte a Szociális Bizottságot, hogy az előterjesztés mellékletét képező két koncepciót tekintse át, illetve a 2019. év októberében megválasztandó új Képviselő-testület Gazdasági Bizottságának figyelmébe ajánlja a tárgyalt dokumentumokat.

A T. Bizottság által tárgyalt lakásgazdálkodási koncepció, illetve helyiséggazdálkodási koncepció jelen előterjesztés 1. és 2. sz. melléklete.

Kérem a T. Bizottságot, hogy a mellékletben csatolt dokumentumok elfogadásáról, felülvizsgálatáról dönteni szíveskedjen.

**Határozati javaslatok:**

1. *Lakásgazdálkodási koncepció felülvizsgálatáról szóló döntés*

A Gazdasági bizottság úgy dönt, hogy

I/1. a Képviselő-testület 243/2018. (X.11.) Ök. sz. határozatával beszámolóként elfogadott, a határozat 1. sz. mellékletét képező Lakásgazdálkodási Koncepcióban foglaltakat változatlan tartalommal elfogadja és elfogadásra javasolja a Képviselő-testület részére.

I/2. a Képviselő-testület 243/2018. (X.11.) Ök. sz. határozatával beszámolóként elfogadott, a határozat 1. sz. mellékletét képező Lakásgazdálkodási Koncepcióban foglaltakkal kapcsolatosan az alábbi véleményeket, észrevételeket fogalmazza meg, és az alábbi módosításokkal javasolja elfogadásra a Képviselő-testület részére:

* ……………………………………………………………………..
* …………………………………………………………………….

II. felkéri a polgármestert, hogy a Lakásgazdálkodási Koncepció tervezetét terjessze a Képviselő-testület 2020. márciusi ülése elé elfogadás céljából.

Felelős: Csaszny Márton bizottsági elnök

Határidő: 2020. március 19.

1. *Helyiséggazdálkodási koncepció felülvizsgálatáról szóló döntés*

A Gazdasági bizottság úgy dönt, hogy

I/1. a határozat 1. sz. mellékletét képező Helyiséggazdálkodási Koncepcióban foglaltakat változatlan tartalommal elfogadja és elfogadásra javasolja a Képviselő-testület részére.

I/2. a határozat 1. sz. mellékletét képező Helyiséggazdálkodási Koncepcióban foglaltakkal kapcsolatosan az alábbi véleményeket, észrevételeket fogalmazza meg, és az alábbi módosításokkal javasolja elfogadásra a Képviselő-testület részére::

* ……………………………………………………………………..
* …………………………………………………………………….

II. felkéri a polgármestert, hogy a Helyiséggazdálkodási Koncepció tervezetét terjessze a Képviselő-testület 2020. márciusi ülése elé.

Felelős: Csaszny Márton bizottsági elnök

Határidő: 2020. március 19.

A határozat elfogadása egyszerű szótöbbséget igényel.

Az előterjesztést készítette: Kernné dr. Kulcsár Dóra városgazdálkodási osztályvezető

Budapest, 2020. január 17.

**Kernné dr. Kulcsár Dóra**

városgazdálkodási osztályvezető

Melléklet:

1. sz.: Lakásgazdálkodási Koncepció
2. sz.: Helyiséggazdálkodási Koncepció